VENDIM
Nr. 324, datë 31.5.2023
PËR PËRCAKTIMIN E PAGAVE TË PUNONJËSVE TË PERSONELIT SHQIPTAR TË MISIONEVE DIPLOMATIKE TË REPUBLIKËS SË SHQIPËRISË NË SHTETET E HUAJA, NË PËRFAQËSITË USHTARAKE TË REPUBLIKËS SË SHQIPËRISË PRANË NATO-S, NË ORGANIZATAT NDËRKOMBËTARE DHE NË SHTABET USHTARAKE NDËRKOMBËTARE, SI DHE TË PUNONJËSVE TË TJERË SHQIPTARË, PËRFAQËSUES TË MINISTRIVE PËRGJEGJËSE PËR FUSHA TË NDRYSHME, PËR KOHËN QË SHËRBEJNË SI NËPUNËS NDËRLIDHËS, SI OFICERË KONTAKTI, SI NËPUNËS TË SEKONDUAR, SI PROKUROR NDËRLIDHËS PRANË EUROJUST-IT NË HAGË, HOLANDË, DHE SI OFICER NDËRLIDHËS I BYROSË KOMBËTARE TË HETIMIT PRANË EUROPOL-IT APO SELEC-IT.

 (Ndryshuar me VKM nr. 102, datë 11.2.2026)

(I përditësuar)
Në mbështetje të nenit 100 të Kushtetutës, të shkronjës “a”, të pikës 2, të nenit 8, të ligjit nr. 35/2023, “Për kompetencat për caktimin e pagave, trajtimeve të tjera financiare dhe përfitimeve të të punësuarve në institucionet e administratës publike, si dhe të pagës bazë minimale në shkallë vendi”, të neneve 31, pika 2, dhe 53, pikat 1 e 3, të ligjit nr. 23/2015, “Për shërbimin e jashtëm të Republikës së Shqipërisë”, me propozimin e zëvendëskryeministrit, Këshilli i Ministrave
VENDOSI:
1. Në fushën e veprimit të këtij vendimi përfshihen:

a) punonjësit e personelit diplomatik të sistemit të ministrisë përgjegjëse për punët e jashtme në misionet diplomatike të Republikës së Shqipërisë në shtetet e huaja;
b) punonjësit e personelit administrativo-teknik të sistemit të ministrisë përgjegjëse për punët e jashtme në misionet diplomatike të Republikës së Shqipërisë në shtetet e huaja;
c) ushtarakët e Forcave të Armatosura, si dhe punonjësit civilë të sistemit të Ministrisë së Mbrojtjes (vetëm në rastet kur në strukturë parashikohet përfaqësimi i barasvlershëm me një ushtarak me gradë të caktuar) për kohën që shërbejnë në misionet diplomatike të Republikës së Shqipërisë, në përfaqësinë ushtarake të Republikës së Shqipërisë pranë NATO-s, në stafin ndërkombëtar, stafin ushtarak ndërkombëtar, strukturën e komandës, strukturën e forcës, agjencitë dhe qendrat e NATO-s në organizatat ndërkombëtare dhe rajonale;
ç) punonjësit e sistemit të ministrisë përgjegjëse për punët e brendshme, të atashuar në misionet diplomatike të Republikës së Shqipërisë, për kohën që shërbejnë si “oficerë kontakti” pranë ministrive të brendshme homologe të shteteve të ndryshme; 
d) punonjësit e sekretariatit të ministrisë përgjegjëse për bujqësinë, për kohën që shërbejnë si përfaqësues të kësaj ministrie pranë misionit të Republikës së Shqipërisë në Bruksel;
dh) punonjësit e ministrisë përgjegjëse për punët e brendshme dhe ministrisë përgjegjëse për financat, për kohën që shërbejnë si “nëpunës ndërlidhës”, pranë qendrës SECI si dhe punonjësit e Agjencisë së Inteligjencës Financiare, për kohën që shërbejnë si “nëpunës të sekonduar”, në pozicionin “menaxher projekti”, në Divizionin e Moneyval-it dhe rikuperimin e aseteve kriminale, në sekretariatin e Komitetit Moneyval, në Strasburg;
e) prokurori i sistemit të prokurorisë për kohën që shërben si “prokuror ndërlidhës” pranë Eurojust në Hagë, Holandë. 
ë) Hetues i Byrosë Kombëtare të Hetimit, që caktohet si oficer ndërlidhës pranë EUROPOL-it apo SELEC-it.

2. Elementet përbërëse të pagës bruto mujore dhe vlerat për secilin element për punonjësit e përcaktuar në shkronjat “a” dhe “c”, të pikës 1, të këtij vendimi, janë, si më poshtë vijon: 

a) Paga bazë për gradë dhe apo funksion, e shprehur në dy monedhat kryesore, në euro apo në dollar amerikan, në varësi të vendit ku e ushtrojnë detyrën, sipas përcaktimit, përkatësisht, në lidhjet nr. 1 dhe nr. 4, që i bashkëlidhen këtij vendimi dhe janë pjesë përbërëse të tij; 

b) Shtesa për koston e jetesës, që është shtesë që jepet në një vlerë të caktuar, në dy monedhat kryesore, në euro apo në dollar amerikan, bazuar në indeksin sipas nivelit të jetesës, sipas kategorizimit të vendit pritës, në masën e përcaktuar në pikën 15 të këtij vendimi. 

3. I ngarkuari me punë në misionet diplomatike në vendet me të cilat kemi marrëdhënie në këtë nivel trajtohet në pagë me pagën e gradës “ministër këshilltar”.

4. I ngarkuari me punë a.i., paguhet me një gradë më të lartë se ajo që mban për kohën që ushtron këtë funksion.
5. Shfuqizuar.

6. Trajtimi me pagë, sipas përcaktimeve të këtij vendimi, për punonjësit e përcaktuar në shkronjën “c”, të pikës 1, fillon nga data e mbërritjes në vendin e punës. Deri në këtë datë, punonjësit vazhdojnë të paguhen me pagën e vendit të mëparshëm të punës.

7. Punonjësit e përcaktuar në shkronjën “c”, të pikës 1, të këtij vendimi, kur shkojnë për herë të parë në vendin e punës, marrin si paradhënie një shumë në valutë, të barabartë me pagesën e 15 (pesëmbëdhjetë) ditëve, shumë që e shlyejnë brenda 6 (gjashtë) muajve nga data e fillimit të detyrës. Nëse transferohen në atdhe përpara mbarimit të këtij afati, kundërvlerën e paradhënies së mbetur e shlyejnë në monedhën kombëtare (lekë), sipas kursit të këmbimit valutor, brenda 6 (gjashtë) muajve nga data e kthimit në atdhe.

8. Paga bruto mujore e punonjësve, të përcaktuar në shkronjën “b”, të pikës 1, të këtij vendimi, e shprehur në dy monedhat kryesore, në euro apo në dollar amerikan, në varësi të vendit ku e ushtrojnë detyrën, është sipas lidhjes nr. 2, që i bashkëlidhet këtij vendimi dhe është pjesë përbërëse e tij. Edhe në rastet kur në këto pozicione punësohen shtetas të vendit ku ndodhet misioni diplomatik, ata trajtohen me pagë në të njëjtën masë si punonjësit shqiptarë. 

9. Kufijtë e pagës bruto mujore të punonjësve, të përcaktuar në shkronjën “b”, të pikës 1, të këtij vendimi, në rastet kur këta punonjës janë të punësuar me kohë të pjesshme, janë sipas lidhjes nr. 3, që i bashkëlidhet këtij vendimi dhe është pjesë përbërëse e tij. Aplikimi i kufirit maksimal apo minimal të pagës përcaktohet në varësi të ngarkesës së punës, me miratimin e Sekretarit të Përgjithshëm të ministrisë përgjegjëse për punët e jashtme. 

10. Elementet përbërëse të pagës bruto mujore dhe vlerat për secilin element të punonjësve, të përcaktuar në shkronjat “ç”, “d” dhe “dh”, të pikës 1, të këtij vendimi janë, si më poshtë vijon: 
a) Paga bazë mujore e pozicionit të punës, e shprehur në dy monedhat kryesore, në euro apo në dollar amerikan, në varësi të vendit ku e ushtrojnë detyrën, sipas përcaktimit në lidhjen nr. 5, që i bashkëlidhet këtij vendimi dhe është pjesë përbërëse e tij, duke njësuar atë me pagën bazë për gradë/pozicion të punonjësit të personelit diplomatik me gradën diplomatike “këshilltar” në misionet diplomatike.
b) Shtesa për koston e jetesës, që është shtesë që jepet në një vlerë të caktuar, në dy monedhat kryesore, në euro apo në dollar amerikan, bazuar në indeksin sipas nivelit të jetesës, sipas kategorizimit të vendit pritës, si më poshtë vijon:

i. në masën e përcaktuar në pikën 15, të këtij vendimi, për punonjësit e përcaktuar në shkronjat “ç” dhe “d”, të pikës 1, të këtij vendimi; 

ii. në masën 180 (njëqind e tetëdhjetë) euro në muaj, për punonjësit e përcaktuar në shkronjën “dh”, të pikës 1, të këtij vendimi. 
11. Trajtimi me pagë, sipas këtij vendimi, për punonjësit e përcaktuar në shkronjat “ç”, “d” dhe “dh”, të pikës 1, fillon përkatësisht, nga data e mbërritjes së tyre në misionin diplomatik apo pranë qendrës SECI. Deri në këtë datë, ata trajtohen me pagën e vendit të mëparshëm të punës.
12. Elementet përbërëse të pagës bruto mujore të punonjësve, të përcaktuar në shkronjën “e”, të pikës 1, të këtij vendimi, janë si më poshtë vijon: 

a) Paga bazë mujore, që është paga mujore bruto e pozicionit që prokurori ka mbajtur në momentin e komandimit si “prokuror ndërlidhës”;

b) Shtesa në masën 40 (dyzet) %, që llogaritet mbi pagën bazë mujore, të përcaktuar sipas shkronjës “a”, të kësaj pike. 
12/1. Paga bruto mujore e punonjësve, të përcaktuar në shkronjën “ë”, të pikës 1, të këtij vendimi, është e barabartë me pagën mujore bruto të pozicionit që hetuesi ka mbajtur në momentin e emërimit si “oficer ndërlidhës i Byrosë Kombëtare të Hetimit pranë EUROPOL-it apo SELEC-it.

13. Punonjësit e përcaktuar në shkronjën “e”, të pikës 1, të këtij vendimi, përveç pagës bruto mujore, të përcaktuar në pikën 12 të këtij vendimi, përfitojnë edhe kompensimin për koston e jetesës, në masën 280 (dyqind e tetëdhjetë) euro në muaj.
13/1. Përveç pagës bruto mujore, të përcaktuar në pikën 12/1, të këtij vendimi, hetuesit e Byrosë Kombëtare të Hetimit, që caktohen si oficer ndërlidhës pranë EUROPOL-it, apo SELEC-it, përfitojnë edhe kompensimin për koston e jetesës, në masën:

a) 280 (dyqind e tetëdhjetë) euro në muaj, kur është caktuar pranë EUROPOL-it;

b) 180 (njëqind e tetëdhjetë) euro në muaj, kur është caktuar pranë SELEC-it.

14. Trajtimi me pagë dhe kompensim për koston e jetesës, sipas këtij vendimi, për punonjësit e përcaktuar në shkronjat “e” dhe “ë”, të pikës 1, të këtij vendimi, fillon nga data e fillimit të detyrës, përkatësisht pranë EUROJUST-it, EUROPOL-it apo SELEC-it.

15. Masa e shtesës për koston e jetesës për punonjësit e përcaktuar në shkronjat “a”, “c”, “ç” dhe “d”, të pikës 1, të këtij vendimi, është si më poshtë vijon: 

	Nr. rendor
	Klasifikimi i vendeve
	Kompensimi (euro/dollar amerikan/muaj)

	1
	Për vendet e grupit të parë
	360 euro/USD

	2
	Për vendet e grupit të dytë
	320 euro/USD

	3
	Për vendet e grupit të tretë
	280 euro/USD

	4
	Për vendet e grupit të katërt
	240 euro/USD

	5
	Për vendet e grupit të pestë
	180 euro/USD


16. Grupimi i vendeve, për efekt të përfitimit të shtesës për koston e jetesës, për:

a) punonjësit e përcaktuar në shkronjën “a”, të pikës 1, të këtij vendimi, është sipas lidhjes nr. 6, që i bashkëlidhet këtij vendimi dhe është pjesë përbërëse e tij;

b) punonjësit e përcaktuar në shkronjën “c”, të pikës 1, të këtij vendimi, është sipas lidhjes nr. 7, që i bashkëlidhet këtij vendimi dhe është pjesë përbërëse e tij;

c) punonjësit e përcaktuar në shkronjat “ç” dhe “d”, të pikës 1, të këtij vendimi, është sipas lidhjes nr. 8, që i bashkëlidhet këtij vendimi dhe është pjesë përbërëse e tij. 
17. Shfuqizuar.

18. Paga mujore bruto e punonjësve, që përfshihen në fushën e veprimit të këtij vendimi, i nënshtrohet tatimit mbi të ardhurat personale, sipas legjislacionit në fuqi. Në bazë të saj do të paguhen edhe detyrimet për sigurimet shoqërore dhe shëndetësore. 
19. Vendimi nr. 546, datë 11.8.2011, i Këshillit të Ministrave, “Për përcaktimin e pagave dhe shtesave mbi pagë të punonjësve të përfaqësive diplomatike të Republikës së Shqipërisë në shtetet e huaja, të atasheve ushtarake të Forcave të Armatosura të Republikës së Shqipërisë dhe personelit civil të Ministrisë së Mbrojtjes që shërbejnë në përfaqësitë ushtarake të Republikës së Shqipërisë pranë NATO-s, 
në organizatat ndërkombëtare dhe në shtabet ushtarake ndërkombëtare, të punonjësve shqiptarë për kohën që shërbejnë si nëpunës ndërlidhës pranë qendrës SECI, të punonjësve shqiptarë për kohën që shërbejnë si oficerë kontakti, pranë ministrive të brendshme homologe të shteteve të ndryshme të atashuar në përfaqësitë diplomatike të Republikës së Shqipërisë, të punonjësve të sekretariatit të ministrisë përgjegjëse për bujqësinë dhe zhvillimin rural për kohën që shërbejnë si përfaqësues të kësaj ministrie pranë misionit të Republikës së Shqipërisë në Bruksel dhe prokurori i sistemit të prokurorisë për kohën që shërben si prokuror ndërlidhës pranë Eurojust në Hagë, Holandë”, i ndryshuar, shfuqizohet. 
20. Efektet financiare, që rrjedhin nga zbatimi i këtij vendimi, fillojnë nga data 1 prill 2023 dhe për vitin 2023 të përballohen:

a) për sistemin e Ministrisë së Mbrojtjes, nga fondet e akorduara për këtë ministri, për këtë vit;

b) për institucionet e tjera, nga fondet e kontingjencës, të miratuara për vitin 2023. 
21. Ngarkohen Ministria për Evropën dhe Punët e Jashtme, Ministria e Mbrojtjes, Ministria e Brendshme, Ministria e Bujqësisë dhe Zhvillimit Rural, Ministria e Financave dhe Ekonomisë dhe Prokuroria e Përgjithshme për zbatimin e këtij vendimi. 
 Ky vendim hyn në fuqi menjëherë dhe botohet në Fletoren Zyrtare.

ZËVENDËSKRYEMINISTËR
Belinda Balluku 
Lidhja nr. 1

(Ndryshuar me VKM nr. 102, datë 11.2.2026)

Paga bazë për gradë/funksion e punonjësve të përcaktuar në shkronjën “a”, të pikës 1, të këtij vendimi

	Pozicioni/grada
	Paga bazë për gradë/funksion

(në euro)
	Paga bazë për gradë/funksion

(në dollar USD)

	Ambasador
	3 618
	4 408

	Konsull i përgjithshëm
	2 798
	3 372

	Ministër fuqiplotë

Ministër këshilltar
	2 235
	2 696

	Këshilltar
	1 866
	2 368

	Sekretar i parë

Konsull
	1 579
	1 886

	Sekretar i dytë

Zëvendëskonsull
	1 220
	1 538

	Sekretar i tretë

Agjent konsull
	1 102
	1 343

	Atashe
	984
	1 210


Lidhja nr. 2 

(Ndryshuar me VKM nr. 102, datë 11.2.2026)

Paga bruto mujore e punonjësve të përcaktuar në shkronjën “b”, të pikës 1, të këtij vendimi (në rastin kur janë të punësuar me kohë të plotë)

	Pozicioni
	Paga bruto mujore (në euro) 

	
	Grupi 1
	Grupi 2
	Grupi 3
	Grupi 4
	Grupi 5

	Sekretar teknik Financier
Specialist
	1 363
	1 302
	1 240
	1 199
	1 117

	
	Paga bruto mujore (në dollar USD) 

	
	1 527
	1 466
	1 415
	1 374
	1 302

	

	Shofer
	Paga bruto mujore (në euro) 

	
	1 302
	1 230
	1 169
	1 128
	1 046

	
	Paga bruto mujore (në dollar USD)

	
	1 466
	1 394
	1 333
	1 312
	1 220

	

	Kafaz
	Paga bruto mujore (në euro)

	
	1 076
	1 025
	974
	923
	861

	
	Paga bruto mujore (në dollar USD)

	
	1 189
	1 138
	1 087
	1 046
	964


Lidhja nr. 3 
(Ndryshuar me VKM nr. 102, datë 11.2.2026)

Kufijtë e pagës bruto mujore të punonjësve të përcaktuar në shkronjën “b”, të pikës 1, të këtij vendimi (në rastin kur janë të punësuar me kohë të pjesshme)
	Pozicioni
	Paga bruto mujore 

	
	Kufiri minimal
	Kufiri maksimal

	Sekretar teknik

Financier

Specialist
	Në euro

	
	492
	769

	
	Në dollar USD

	
	543
	841

	Punonjës pastrimi
	Në euro

	
	390
	513

	
	Në dollar USD

	
	410
	564


Lidhja nr. 4
(Ndryshuar me VKM nr. 102, datë 11.2.2026)

Paga bazë për gradë e punonjësve të përcaktuar në shkronjën “c”, të pikës 1, të këtij vendimi 

	Grada
	Paga bazë

(në euro)
	Paga bazë

(në dollar USD)

	Gj. lejtnant
	3 383
	4 090

	Gj. major
	3 316
	3 946

	Gj. brigade
	3 101
	3 716

	Kolonel
	2 542
	3 116

	Nënkolonel
	2 424
	2 906

	Major
	2 009
	2 399

	Kapiten
	1 866
	2 368

	Toger
	1 758
	2 153

	Nëntoger
	1 630
	2 024

	K/kapter
	1 758
	2 153

	Kapter
	1 579
	1 907

	Rreshter
	1 348
	1 579

	Tetar
	1 102
	1 338

	Nëntetar
	984
	1 210


Lidhja nr. 5
(Ndryshuar me VKM nr. 102, datë 11.2.2026)

Paga bazë mujore e punonjësve të përcaktuar në shkronjat “ç”, “d” dhe “dh”, të pikës 1, të këtij vendimi

	Emërtimi
	Paga bazë mujore e pozicionit(në euro)
	Paga bazë mujore e pozicionit (në dollar USD)

	Oficer kontakti

Përfaqësues të sekretariatit të ministrisë përgjegjëse për bujqësinë dhe zhvillimin rural
	1 866
	2 368

	Nëpunës ndërlidhës
	1 866
	

	“Menaxher projekti” në Divizionin e Moneyval dhe Rikuperimin e Aseteve Kriminale, në Sekretariatin e Komitetit Moneyval, në Strasburg
	1 579
	


Lidhja nr. 6
Grupimi i vendeve për efekt të përfitimit të shtesës për koston e jetesës për punonjësit e përcaktuar në shkronjën “a”, të pikës 1, të këtij vendimi

	Grupi 1
	Grupi 2
	Grupi 3
	Grupi 4
	Grupi 5

	1. Misoni NY

2. Londër

3. Gjenevë

4. Kopenhagen

5. Bernë

6. Moskë

7. Pekin

8. Tokio

9. Milano

10. Stamboll

11. Kambera
	1. Vjenë

2. Misioni OSBE

3. Uashington

4. Paris

5. Romë

6. Strasburg

7. Berlin

8. Madrid

9. Otava

10. UNESCO

11. Vatikan

12. Brazil

13. Mynih
	1. Bruksel

2. Nato

3. Athinë

4. Ankara

5. Hagë

6. Stokholm

7. Varshavë

8. Budapest

9. Pragë

10. Beograd

11. Selanik

12. Tel-Aviv

13. Bratislavë

14. Lubjanë

15. Kiev
	1. Zagreb

2. Kajro

3. Janinë

4. Bari

5. Riad

6. Katar

7. Kuvajt

8. EBA
	1. Shkup

2. Prishtinë

3. Sofje

4. Podgoricë

5. Bukuresht


Lidhja nr. 7
(Ndryshuar me VKM nr. 102, datë 11.2.2026)

Grupimi i vendeve për efekt të përfitimit të shtesës për koston e jetesës për punonjësit e përcaktuar në shkronjën “c”, të pikës 1, të këtij vendimi

	Grupi 1
	Grupi 2
	Grupi 3
	Grupi 4
	Grupi 5

	1. Londër

2. Gjenevë

3. Moskë

4. Stamboll

5. Milano

6. Nortfolk – Virginia

7. New York

8. Abu Dhabi


	1. Vjenë

2. Uashington

3. Paris

4. Romë

5. Berlin

6. Madrid

7. Napoli

8. Oberamergau

9. Brunsum

10. Florida SHBA

11. Wiesbaden

12. Ramstein

13. Lile

14. Talin

15. Ferrara (Bolonjë)

16. Udine

17. Northwood, Angli

18. Poggio Renaticio, Itali

19. Torrejon, Spanjë

20. Ulm, Gjermani

21. Solbaite Olona, Itali

22. Firence
	1. Bruksel

2. NATO

3. Athinë

4. Ankara

5. Hagë

6. Stokholm

7. Varshavë

8. Budapest

9. Mons

10. Selanik

11. Kiev

12. Szezzececin, Poloni

13. Bydgoszcz, Poloni

14. Tel Aviv
	1. Zagreb

2. Izmir
	1. Shkup

2. Bukuresht

3. Sofje

4. Kumanovë

5. Sarajevë

6. Prishtinë

7. Podgoricë




Lidhja nr. 8
Grupimi i vendeve për efekt të përfitimit të shtesës për koston e jetesës për punonjësit e përcaktuar në shkronjat “ç” dhe “d”, të pikës 1, të këtij vendimi

	Grupi 1
	Grupi 2
	Grupi 3
	Grupi 4
	Grupi 5

	1. Londër

2. Gjenevë

3. Kopenhagën

4. Berne

5. Moskë

6. Pekin

7. Tokio

8. Milano

9. Stamboll
	1. Vjenë

2. Uashington

3. Paris

4. Romë

5. Strasburg

6. Berlin

7. Madrid

8. Otava
	1. Bruksel

2. Nato

3. Athinë

4. Ankara

5. Hagë

6. Stokholm

7. Varshavë

8. Budapest

9. Pragë

10. Beograd

11. Selanik

12. Tel-Aviv

13. EUROPOL
	1. Zagreb

2. Kajro

3. Janinë

4. Bari

5. K. Lumpur

6. Riad 
	1. Shkup

2. Prishtinë

3. Sofje

4. Podgoricë

5. Buenos Aires

6. Bukuresht


Lidhja nr. 9
Masa e shpërblimit mujor për çdo pozicion të personelit të shërbimit diplomatik, në misionin e përhershëm të Republikës së Shqipërisë, pranë OKB-së, në New York, 

për periudhën deri më 15 janar 2024

	
	Pozicioni/grada
	Shpërblimi mujor në vlerë

(në dollar USD)

	1
	Ambasador 
	1 230 

	2
	Ministër Fuqiplotë

Ministër Këshilltar
	 940 

	3
	Këshilltar
	 830 

	4
	Sekretar i Parë
	 660 

	5
	Sekretar i Dytë
	 540 

	6
	Sekretar i Tretë
	 470 

	7
	Atashe
	 420 


� Vendimi nr. 102, datë 11.02.2026 botuar në F.Z nr. 35, datë 13.02.2026 në pikën 3 të tij shprehet: “3. Efektet financiare, që rrjedhin nga zbatimi i këtij vendimi: a) Për parashikimet në shkronjat “b”, “c”, “d”, “dh” dhe “e”, të këtij vendimi, fillojnë nga momenti i emërimit të punonjësve në detyrë dhe përballohen nga fondet e miratuara për Byronë Kombëtare të Hetimit, si dhe nga fondet e Agjencisë së Inteligjencës Financiare; b) Për parashikimin në shkronjat “ç” dhe “f”, të këtij vendimi, shtrihen nga data 1 janar 2026 dhe përballohen nga buxheti i institucioneve përkatëse, të miratuara në ligjin nr. 87/2025, “Për buxhetin e vitit 2026”.”





